**1. จังหวัดพิจิตร Smart Farmer ต้นแบบ ด้านพืชผัก (แตงโม)**

**2. ข้อมูล Smart Farmer ต้นแบบ**

 2.1 ชื่อ นางสาวอรสา ไทยเจริญ

 2.2 วันที่ 2 มิถุนายน พ.ศ. 2524

 2.3 ระดับการศึกษา : ระดับปริญญาตรี

 2.4 สถาบันการศึกษา : มหาวิทยาลัยธรรมศาสตร์

 2.5 บ้านเลขที่ 22/3 หมู่ที่ 3 ตำบลภูมิ อำเภอบางมูลนาก จังหวัดพิจิตร

 2.6 โทร. 0932952622

**3. ปัจจัยความสำเร็จในการประกอบอาชีพการเกษตร ของ Smart Farmer ต้นแบบ**

 3.1 การใช้เทคโนโลยีการผลิต นวัตกรรม และประโยชน์ของการใช้เทคโนโลยี

 นวัตกรรมที่ใช้ในการทำการปลูกแตงโม เป็นการบูรณาการผสมผสานความรู้จากการลงมือทำด้วยตนเอง เช่น การออกไปช่วยแปลงแตงโมของเกษตรกรคนอื่นกับการศึกษาหาความรู้จากโลกอินเทอร์เน็ตแล้วนำมาดัดแปลงผสมผสานให้เข้ากับแนวทางของแปลงแตงโมของตนเอง เช่น การวางท่อ วางสายน้ำหยด ดัดแปลงให้เหมาะสมกับแปลงของตนเอง การปรับปรุงวิธีการผลิตจะมีการทดลอง ทำการแบ่งแปลงออกเป็นสองแปลงในทดสอบการใช้ปุ๋ย หรือสารชีวภาพกับปุ๋ยทั่ว ๆไป เพื่อดูความแตกต่างของการติดลูก การเจริญเติบโตของเถา และปริมาณของผลผลิต

 3.2 ด้านการบริหารจัดการ ที่โดดเด่นหรือแตกต่างจากเกษตรกรท่านอื่น

 การบริหารจัดการส่วนใหญ่จะเน้นแรงงานคนเป็นหลักเพราะสามารถควบคุมรายละเอียดของงาน และความสม่ำเสมอซึ่งแรงงานที่เข้ามาทำจะเป็นผู้ที่มีความชำนาญ ในการผลิตในปัจจุบันมีความเสี่ยงต่อการขาดทุนจึงมีการบริหารจัดการที่สามารถควบคุมได้ของเกษตรกร ดังนี้

 1. การเตรียมพื้นที่ปลูกให้เหมาะสม หรือการเตรียมดินให้พร้อมสำหรับการปลูก

 2. การคัดเลือกเมล็ดพันธุ์แตงโม หรือสายพันธุ์ที่ต้านทานต่อโรค

 3. การดูแลแตงโมในระยะกล้า หรือต้นอ่อนให้มีความสมบูรณ์แข็งแรง

 4. การตรวจแปลงเป็นประจำเพื่อดูศัตรูพืช

 5. การใช้สารเคมีแบบปลอดภัยเพื่อให้สินค้าเกษตร และมีการบันทึกการใช้

 6. การจัดการตลาดสินค้าเกษตรโดยมีการกระจายสินค้าให้กับตลาดที่มีความต้องการทั้งปลีกและส่ง โดยที่มีทั้งแบบขายปลีกและขายส่ง

 7. การสนใจตลาดนำการผลิตโดยสำรวจความต้องการของตลาดหรือความนิยมของผู้บริโภค

 3.4 การแสวงหาองค์ความรู้ในการประกอบอาชีพ และการเชื่อมโยงเครือข่าย

 เกษตรกรให้ความสนใจในการแลกเปลี่ยนองค์ความรู้ มีการเข้าร่วมในกิจกรรมอบรม Smart Farmer โดยที่ได้นำเสนอองค์ความรู้ให้แก่เกษตรกรท่านอื่น ๆ และรับฟังแนวทางการผลิตของเกษตรกรท่านอื่น ๆ เป็นอย่างดี และมีการเชื่อมโยงกับเครือข่ายเกษตรกรอื่นในชุมชนด้วย

**4. การขยายผลความสำเร็จของตนเองไปสู่ชุมชน**

 มีการแนะนำและถ่ายทอดวิธีการผลิตให้กับเกษตรกรรายอื่น และเกษตรกรต่างพื้นที่ ทั้งนี้ การขยายผลนอกจากองค์ความรู้ ยังสามารถใช้แปลงเป็นแปลงต้นแบบหรือแปลงเรียนรู้ให้กับผู้ที่สนใจได้อีกด้วย

**5. เจตนารมณ์ในการประกอบอาชีพการเกษตร**

 เกษตรกรมีความมุ่งมั่นในการประกอบอาชีพเกษตรกรให้เป็นอาชีพที่มั่นคง และพร้อมถ่ายทอดความรู้

**6. ที่มาของข้อมูล (ผู้ถอดองค์ความรู้)**

 6.1 ชื่อ นางสาวกนกพร จรูญชัย ตำแหน่ง นักวิชาการส่งเสริมการเกษตรปฏิบัติการ

 6.2 สำนักงานเกษตรอำเภอบางมูลนาก

**7. วันเดือนปีที่ถอดองค์ความรู้**

 วันที่ 30 เมษายน 2562



